CELEX: 32021D0006
Language: sk
Date: 2020-12-15 00:00:00
Title: Rozhodnutie Politického a bezpečnostného výboru (SZBP) 2021/6 z 15. decembra 2020 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2020/603 (EUTM Mali/2/2020)

7.1.2021   
               
               
                  SK
               
               
                  Úradný vestník Európskej únie
               
               
                  L 4/10
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/6
         z 15. decembra 2020
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2020/603 (EUTM Mali/2/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
         keďže:
         
                     (1)
                  
                  
                     Rada podľa článku 5 ods. 1 rozhodnutia 2013/34/SZBP poverila Politický a bezpečnostný výbor (ďalej len „PBV“), aby prijímal príslušné rozhodnutia týkajúce sa politickej kontroly a strategického vedenia misie EUTM Mali vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     Politický a bezpečnostný výbor 16. apríla 2020 prijal rozhodnutie (SZBP) 2020/603 (2), ktorým bol brigádny generál František RIDZÁK vymenovaný za veliteľa ozbrojených síl misie EÚ pre misiu EUTM Mali.
                  
               
                     (3)
                  
                  
                     Španielsko 25. septembra 2020 navrhlo vymenovať brigádneho generála Fernanda Luisa GRACIU HERREIZA za veliteľa ozbrojených síl misie EÚ pre misiu EUTM Mali, ktorý by od 12. januára 2021 vo funkcii nahradil brigádneho generála Františka RIDZÁKA.
                  
               
                     (4)
                  
                  
                     Vojenský výbor EÚ 23. novembra 2020 uvedený návrh podporil.
                  
               
                     (5)
                  
                  
                     Malo by sa prijať rozhodnutie o vymenovaní brigádneho generála Fernanda Luisa GRACIU HERREIZA za veliteľa ozbrojených síl misie EÚ pre misiu EUTM Mali od 12. januára 2021.
                  
               
                     (6)
                  
                  
                     Rozhodnutie (SZBP) 2020/603 by sa malo zrušiť.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
                  
               PRIJAL TOTO ROZHODNUTIE:
         
            Článok 1
            Brigádny generál Fernando Luis GRACIA HERREIZ sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 12. januára 2021.
         
         
            Článok 2
            Rozhodnutie (SZBP) 2020/603 sa týmto zrušuje.
         
         
            Článok 3
            Toto rozhodnutie nadobúda účinnosť 12. januára 2021.
         
         
            V Bruseli 15. decembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 14, 18.1.2013, s. 19.
         
            (2)  Rozhodnutie Politického a bezpečnostného výboru (SZBP) 2020/603 zo 16. apríla 2020 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia (SZBP) 2019/2096 (EUTM Mali/1/2020) (Ú. v. EÚ L 139, 4.5.2020, s. 65).